ОбС - Варна гласува нов пакет с мерки в подкрепа на бизнеса - Chernomorie-bg.com - новини от Черноморието
Черноморие-бг 13.07.2020г. 15:56ч., обновена на 13.07.2020г. 16:01ч. 131
Това е вторият пакет от мерки, гласуван от съветниците. Снимка ОбС - Варна
Нов пакет с икономически мерки в подкрепа на бизнеса в условията на извънредна епидемична обстановка, заради COVID - 19, гласуваха съветниците в местния парламент на Варна. Докладната записка с предложението бе подкрепена с 41 гласа "за". Четирима общински съветници гласуваха "против", 0 "въздържал се".
Общината ще помогне на най-засегнатите сектори, сред които са туризма, хотелиерството, ресторантьорството, таксиметровия бранш. По предварителни изчисления заради облекченията в общинския бюджет няма да постъпят над 1 млн. лева, но съветници са категорични, че тази подкрепа е много важна за местния бизнес в настоящата ситуация.
Една от мерките, предложени от групата на ГЕРБ, е намаляване на таксите за тротоарно право с 40 на сто. За периода 14 май - 31 декември 2020 г. по-ниски такси ще плащат собствениците на заведения за обществено хранене, цветари, ползватели на временно преместваеми обекти и други представители на малкия и среден бизнес в града.
Тагове ОбС Варна пакет мерки подкрепа на бизнеса бизнеса във Варна подкрепа на бизнеса във Варна мерки за бизнеса COVID-19